Nu er der håb til de mange borgere i Jerslev, der har frygtet at stå uden læge fra 1. april, når byens to læger går på pension. De to læge-ydernumre bliver nemlig tildelt Lægeklinikken i Bredgade i Brønderslev. - Arbejdsgruppen er utrolig glad for at have fået vished for, at vi alle får tildelt en læge, skriver borgerne i Jerslev på deres hjemmeside 9740.dk , Borgerne i Jerslev håber den snart tomme lægegklinik kan komme til at fungere som en satellitklinik. Det har både Jerslev-områdets fem borgerforeninger og arbejdsgruppen givet udtryk for i et brev til Regionen og Lægeforeningen. Alle de berørte patienter vil modtage brev om det fra Regionen i næste uge. Da fremtiden på læge-fronten endnu var uvis, tog borgerne i Jerslev sagen i egen hånd. De ville absolut ikke acceptere den lille bys skæbne. Derfor starede de en kampagne for at redde byens tomme lægehus. Det kan du se i indslaget her:

Opsummering:
De borgere i Jerslev, der fra 1.april ville komme til at stå uden læge, er nu blevet tilknyttet en læge i Brønderslev. Men de håber på en satellitklinik.